Diari Oficial de la Generalitat Valenciana


Sumari del DOGV 5450, del 14-02-2007 (2007/633)

RESOLUCIÓ de 9 de gener de 2007, de la Conselleria de Territori i Habitatge, sobre la declaració d'àrea de rehabilitació del barri de l'arraval de Gata de Gorgos (Alacant).
----------------------------------------------------------------------------------------------------------------------------------------------------------------------------

### Dades del document

Número de DOGV
:   5450

Data del DOGV
:   14-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/633


Data del document
:   09-01-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Gata de Gorgos
    * renovació urbana
    * pla d'urbanisme
    * zona suburbana
    * habitatge social

Antecedents de fet
Primer. L'Ajuntament de Gata de Gorgos ha sol·licitat la declaració com a àrea de rehabilitació el barri de L'Araval de la localitat.
Segon. L'àmbit proposat comprén únicament el barri esmentat en el punt primer, que va ser nucli original de l'actual població, en els segles XIV i XV.
Els seus carrers són de caràcter morisc amb traçat irregular.
El comprenen els carrers Palmerar Alt, Palmerar Baix, Bisserot, Parres, Baix Sant Antoni; Moreres, Hostal Tetuan, Duquessa d'Almodòvar i Roquetes.
Tercer. La grandària de l'àrea proposada comprén una superfície de 6,57 ha,que comporta l'11,29% del total del nucli urbà.
El nombre aproximat d'habitatges és de 300
El nombre d'habitants no estacionals és de 720.
Quart. Actualment es troben en vigor les normes subsidiàries del planejament de sòl urbà, publicades en el BOP el 3 de març de 1989.
En el planejament vigent hi ha directrius urbanístiques per a escometre el que ara es pretén, a nivell municipal, en matèria de rehabilitació del centre històric, tant des del punt de vista informatiu, justificatiu i normatiu.
Cinqué. Per a promoure la rehabilitació i regeneració del barri l'Ajuntament de Gata de Gorgos té previst adoptar les mesures següents:
Bonificar amb el 100% de l'impost de construccions les llicències d'obres en l'àrea
Eximir del pagament de taxes per ocupació de vials
Informar des de l'oficina tècnica els particulars de les ajudes establides en el Pla d'habitatge 2005-2008 i ajudar a gestionar els expedients de rehabilitació.
Sisé. El 20 de setembre del 2006 s'emet un informe del Servei Territorial d'Habitatge i Projectes Urbans d'Alacant, en el qual s'informa que la delimitació de l'àrea proposada es considera homogènia i coherent, per la qual cosa es proposa la seua declaració com a àrea de rehabilitació.
Seté. El 8 de gener del 2007 el Servei de Rehabilitació de la Direcció General d'Habitatge emet proposta de declaració d'àrea de rehabilitació en la qual es conclou que es reuneixen els requisits especificats en el Decret 81/2006 per a declarar l'àrea de rehabilitació.
D'acord amb el que estableix l'article 14 del Decret 81/2006, de 9 de juny, del Consell, de desenvolupament de les mesures i ajudes financeres a la rehabilitació d'edificis i habitatges a la Comunitat Valenciana, resolc:
Primer. Declarar com a àrea de rehabilitació de centre històric el barri de L'Arraval de Gata de Gorgos, la delimitació del qual es fixa en el plànol adjunt.
Segon. Considerar d'aplicació les ajudes establides pels articles 65, 66 i 67 del Decret 81/2006, de 9 de juny, del Consell, per a les actuacions protegides que s'efectuen en aquest àmbit.
Tercer. Es recomana, d'acord amb l'article 544.2.b i c del Decret 67/2006, Reglament d'ordenació i gestió territorial i urbanística, l'obligació d'assignar preferentment els ingressos dineraris del patrimoni de sòl al finançament de programes de rehabilitació i ajudes a la rehabilitació.
Quart. De conformitat amb la disposició addicional vuitena del Decret 81/2006, de 9 de juny, i l'Ordre 15 de novembre del 2004, de la Conselleria de Territori i habitatge, després de la qualificació provisional de l'actuació de rehabilitació, s'hi instal·larà un cartell informatiu, segons model facilitat per aquesta Conselleria.
Contra aquesta resolució que posa fi a la via administrativa, es pot interposar recurs contenciós administratiu davant del jutjat contenciós administratiu de València, en el termini de dos mesos, comptadors des de l'endemà a la notificació d'aquesta, segons els articles 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.
Tot això, sense perjudici que es puga exercir qualsevol altre recurs que es crea oportú.
València, 9 de gener del 2007.- El director general d'Habitatge i Projectes Urbans: Bernabé Bueno Miralles.